Alistair Krown

## אודות

אליסטר קראון הוא קוסם ופרצן מחשבים (האקר), בריטי במקור.

### רקע

בצעירותו נהג לחקור את העולם שסביבו בסקרנתו וסקפטיות רבה וסירב להאמין ש"זה כל מה שיש" בהסתכלו על מהלך חייו של אדם ממוצע. כצעיר, וגם כמבוגר, הסובבים אותו נטו לומר כי הוא "סובל" מדמיון פורה יתר על המידה ומקושי לקבל עליו את כללי החברה (ולעיתים המציאות) המוכתבים לכלל, אותם כללים שאותה סביבה מקבלת כמובנים מאליהם. כיוםף אליסטר מבין כי המציאות בה הוא חי היא למעשה הדמיה עצמוה בגודלה ובמורכבותה אשר מתקיימת במרחב מדומה ועל גבי מערכת ממוחשבת כלשהי. האנשים אותם הוא פוגש, וגם הוא עצמו, הם רק ייצוגים דיגיטליים של אנשים אמיתיים אשר מחוברים למערכת מתוך עולם חיצוני "אמיתי" כלשהו. הוא גורס כי בהביטנו על העולם המדומה, אם נשפוט אותו כמעין מראה של המציאות האמיתית שיצרה אותו, הרי שאותה מציאות אמיתית כנראה מדכאת ומשעממת למדי...

עוד מאמין אליסטר, כי בעתיד הרחוק, ייתכן שאנשים בעלי מודעות והבנה מספקת, יוכלו אולי לשבור את גבולות המערכת הזו ולשחרר את תודעתם אל מחוצה לה. אם כי, בהתחשב בהשערת המראה, כנראה שהסיבה היחידה לעשות זאת היא תחושה של התעלות וחירות בלבד.

אליסטר הוקסם והתמכר למחשבים ורשתות בגיל צעיר מאוד, ותחום זה היווה את המרכז של חייו עד לזמן התעוררותו. בעבקות פעילותו בתחום הפריצה והריגול ברשת, הוא התחבר ועבר דרך קבוצות שונות של פעילי רשת, מתכנתים ופרצנים במהלך הזמן, ברצף הולך ומעמיק של מקצועיות וחשאיות. הקבוצה האחרונה אליה הגיע, לקראת שנות העשרים לחייו, התבררה מאוחר יותר כקבוצה של קוסמים.

הם חשפו אותו בהדרגה לעולם הנסתר, אם כי לא באופן מוחלט ומובהק, שכן גישתם היתה כי עליו להגיע להתעוררות באופן יחסית עצמאי, כאשר חברי הקבוצה מהווים גורם מכוון בלבד. יום אחד, במסגרת העמקת החקירה של אליסטר, הוא נתקל באפקט פרדוקס של קוסם אחר, לא ידוע, במרחב הוירטואלי. אירוע זה היווה את ההתעוררות עבורו, ואחרי שהתאושש והבין את משמעותו, הוא החל לחקור זאת מול חברי הקבוצה שאיתה עבד. רק בשלב זה, החלו חברי הקבוצה בתהליך של חשיפתם כקוסמים והמשמעויות של הדבר.

אליסטר המשיך בפעילותו יחד עם חברי הקבוצה, ומאוחר יותר קבוצות נוספות (אם כי מדובר במספר לא גדול של אנשים בסך-הכל), ברחבי הרשת והמציאות המדומה *(המשך יבוא לחלק זה)*.

בשלב מאוחר יותר התפרקו הקבוצות מסיבות שונות, ואליסטר מצא עצמו לבד, במסע לחיפוש קוסמים נוספים לחבור אליהם במטרתו לחשוף אותם להשקפת עולמו ולעזור להם, ולאחרים, להבין את המציאות כפי שהוא מאמין (או יודע) שהיא.

כך, מחקר קצר הוביל אותו לשיקגו, לפני קרוב לחמש שנים.

### אופי

   במבט ראשון, רבים לא יחבבו את אליסטר. הוא אינו מתנהל באופו פוגעני או דוחה כלל, אך הוא *נראה* מרוחק או משונה לאנשים שאינם מעמיקים. אבל, זהו רושם ראשוני בלבד. מעבר לאותו מעטה כביכול, אליסטר הוא למעשה אדם ידידותי. הוא מחזיק בחוג חברים מצומצם, כאשר חברים אלו חשובים לו מאוד, והוא נאמן להם ומסייע להם ברצון וככל האפשר.

אליסטר אינו מצטיין במצבים חברתיים והמוניים ואינ ואוהב לעמוד במרכז תשומת הלב כאשר מדובר בקהל או קבוצה גדולה. עם זאת, הוא בעל יכולת חדה יחסית לזיהוי מניעים או "קריאה" של התנהלותם של אנשים אחרים, אך הדבר בדרך כלל לא בא לידי ביטוי, כאמור, בהתנהלותו החברתית בזמן אמת.

בנוסף, מדובר באדם סקרן וחקרן, ובעל גישה סקפטית-משועשעת משהו לחיים באופן כללי.

## שיקגו

זמן קצר לאחר הגעתו לשיקגו, מצא אליסטר את הפאב של אנג'ל גארסיה והשניים התיידדו. אליסטר נעזר באנג'ל ובמוניטין של הפאב/חנות של אנג'ל כדי להכיר מעט יותר את העיר ואף אנשים נוספים.

## קסם

בעוד שאליסטר הוא קוסם מוכשר, נסיונו בשימוש באקפטים קסומים בפועל אינו רב. את רוב מטרותיו בעבר השיג באמצעים טכנולוגיים, כאשר הקסם היווה גורם משלים או חלופה כאשר פתרונות טכנולוגיים לא היו אפשריים.

### פרדיגמה

"You think that's **air** you're breathing?"

כאמור, אליסטר מבין שהעולם אותו כולם מכירים למעשה איננו "אמיתי" כלל, במובן הפיזיקלי של העניין. העולם הזה הוא מציאות מדומה אליה מחוברים (ככל הנראה) אנשים מעולם חיצוני "אמיתי" כלשהו. היות שכך, האנשים המחוברים למערכת בוחרים, ברגע שהתחברו, לקבל על עצמם את חוקי המערכת הללו.

"There **is** no spoon..."

אליסטר מאמין שדרך חקירה והבנה של חוקי המערכת הללו, קוסם יכול לשפר את יכולותיו, שכן אלו חוקים שנכתבו ונקבעו באופן מלאכותי. היות שכך, ניתן לנתח אותם, לפשט אותם ואף לערוך אותם מחדש. לפחות, באופן מקומי.

"Some rules can be bent. Others, can be **broken**."

על מנת להגשים זאת, על הקוסם להשקיע עבודה ומחשבה רבה בפירוק ובביטול-למידה של תבניות רבות אותן למד, יש להניח, במהלך ילדותו והשנים המעצבות של חייו. עקב האופי היסודי של תבניות אלו, ועקב עבודתה התמידית של הסביבה לחיזוקן, הרי שמשימת ההשתחררות מן התבניות אינה פשוטה כלל וכלל. זו דרכו של קוסם המעוניין להתפתח בהבנתו, ביכולתו לעצב את המציאות סביב ואולי, בסופו של דבר, להשתחרר ממנה ולהתעורר מן ההדמיה.

אליסטר עצמו נחשב לפרצן מציאות (Reality Hacker). משמעות הדבר עבורו היא כי הוא משתמש בכלים ממוחשבים כדי לפרוץ לא רק אל רשתות מחשבים, אלא גם את המציאות עצמה, כלומר, המציאות המדומה בה כולם מתקיימים. את רוב פעילותו הקסומה אליסטר מבצע מרחוק.

### מסורת וספירות

**מסורת**: אשפים מדומים (Virtual Adepts)

 כוחות (Forces)
 יסוד (Prime)